[{"text_idx": "#000000", "text": "Yn creu gwell ofal cymdeithasol yng Nghymru"}, {"text_idx": "#000001", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)\nYmchwil ac adolygiadau o ymarfer"}, {"text_idx": "#000002", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)"}, {"text_idx": "#000004", "text": "Cefnogi Rhieni mewn gofal ac wrth ei adael #NegeseuoniRieniCorfforaethol"}, {"text_idx": "#000005", "text": "Ers Ionawr 2021 mae Dr Louise Roberts, Dr Dawn Mannay a Rachael Vaughan wedi bod yn gweithio ar brosiect Effaith a ariennir gan ESRC i herio stigma, gwahaniaethu, a chanlyniadau gwael i rieni ifanc mewn gofal ac sydd yn ei adael. Fel rhan o\u2019r prosiect hwn, maent wedi tynnu ar ymchwil Dr Louise Roberts, gan weithio gyda rhieni a\u0302 phrofiad o ofal a sefydliad partner Voices From Care Cymru, NYAS Cymru a TGP Cymru i gynhyrchu siarter arferion gorau ac adnoddau ehangach."}, {"text_idx": "#000006", "text": "Bydd y dudalen hon yn gartref i\u2019r holl adnoddau a gynhyrchir fel rhan o\u2019r prosiect hwn i godi ymwybyddiaeth a gobeithio creu newid ystyrlon i rieni sydd mewn gofal ac yn ei adael. Byddwn hefyd yn rhannu enghreifftiau o arferion gorau o bob rhan o Gymru a\u2019r DU"}, {"text_idx": "#000007", "text": "Rhwng 2014 a 2019, bu Louise yn ymchwilio beth sy\u2019n digwydd pan fydd pobl ifanc mewn gofal ac sy\u2019n gadael gofal yn dod yn rhieni. Wedi\u2019i ariannu gan Ymchwil Iechyd a Gofal Cymru, roedd y prosiect Cymru gyfan yn cynnwys safbwyntiau rhieni, gweithwyr proffesiynol statudol a gweithwyr proffesiynol yn y trydydd sector, ac roedd yn cynnwys dadansoddiad eilaidd o\u2019r data presennol."}, {"text_idx": "#000009", "text": "Mae\u2019r llyfr hwn, a gyhoeddwyd gan y Wasg Polisi, yn manylu ar ganfyddiadau\u2019r astudiaeth ymchwil 5 mlynedd.Mae\u2019r llyfr wedi\u2019i drefnu\u2019n dair adran thematig, sy\u2019n archwilio canlyniadau, profiadau a chefnogaeth i rieni mewn gofal a\u2019i adael."}, {"text_idx": "#000010", "text": "Daw\u2019r llyfr i ben gyda llythyr gan riant a\u0302 phrofiad o ofal, Jen, sy\u2019n gwneud ape\u0302l am newid mewn polisi ac ymarfer."}, {"text_idx": "#000012", "text": "Mae Siarter arfer da wedi\u2019i ddatblygu er mwyn cryfhau cefnogaeth rhianta gorfforaethol i rieni mewn gofal ac sy\u2019n gadael gofal. Cynhyrchwyd y Siarter gyda rhieni a\u0302 phrofiad o ofal ac elwodd ar ymgynghoriadau helaeth a\u0302 gweithwyr proffesiynol yn y sector statudol a\u2019r trydydd sector."}, {"text_idx": "#000013", "text": "Mae\u2019r Siarter yn ystyried yr ystod o gefnogaeth a ddylai fod ar gael i bobl ifanc cyn ac ar o\u0302l iddynt ddod yn rhieni."}, {"text_idx": "#000014", "text": "Mae\u2019r ffilm hon yn crynhoi ymrwymiadau\u2019r siarter:"}, {"text_idx": "#000015", "text": "Mae fersiwn lawn y siarter, ynghyd a\u0302 lle i lofnodwyr, ar gael yma:"}, {"text_idx": "#000016", "text": "Mae fersiwn poster o\u2019r siarter ar gael yma:"}, {"text_idx": "#000017", "text": "Local authorities that have committed to the charter can be seen on the interactive map below."}, {"text_idx": "#000018", "text": "Rydym yn falch o fod mewn partneriaeth a\u0302 Terry Galloway a\u2019r wefan Gwella\u2019r Cynnig i Ymadawyr Gofal lleol a lansiwyd yn ddiweddar."}, {"text_idx": "#000020", "text": "Mae\u2019r rhifyn arbennig o\u2019r podlediad hwn yn cynnwys rhai o\u2019r bobl a\u2019r sefydliadau allweddol sydd wedi cefnogi ymchwil a datblygu\u2019r siarter arfer da. Mae Louise a Rachael yn siarad a\u0302 Chris Dunn ac Emma Phipps-Magil o VFCC, Helen Perry o NYAS Cymru a Jackie Murphy o TGP Cymru. Rydym hefyd yn clywed gan ddau riant a\u0302 phrofiad o ofal, Jen a Syd, sy\u2019n siarad am eu rhan yn y siarter a sut maen nhw\u2019n gobeithio y bydd yn gwneud gwahaniaeth."}, {"text_idx": "#000021", "text": "Cynorthwyo rhieni o dan ofal ac wedi hynny"}, {"text_idx": "#000023", "text": "Roedd digwyddiad hwn yn manylu ar ymdrechion diweddar i lunio siarter arfer gorau ar y cyd. Ei nod yw creu newid ystyrlon i rieni o dan ofal awdurdod lleol ac wedi hynny. Mae\u2019r siarter wedi\u2019i gyd-gynhyrchu a\u0302 rhieni, ymarferwyr a llunwyr polisi\u0308au profiadol ym maes gofal ac mae wedi\u2019i hanelu at Rieni Corfforaethol; gweithwyr proffesiynol sy\u2019n gyfrifol am gynorthwyo pobl ifanc sydd o dal ofal gwladol. Yng Nghymru, caiff rhieni corfforaethol eu cyfarwyddo i geisio\u2019r un deilliannau i blant o dan ofal yr awdurdod lleol ag y byddai unrhyw riant da yn ei geisio ar gyfer eu plentyn eu hunain. Roedd digwyddiad hwn yn rhannu\u2019r siarter arfer gorau a\u2019r adnoddau ehangach a ddatblygwyd am y pwnc pwysig hwn gan gynnwys trafodaeth ar gynnal ymchwil yn y maes gan Dr Louise Roberts. Bydd rhieni sydd o dan ofal neu nad ydynt yn cael gofal mwyach o gymorth wrth ddatblygu\u2019r digwyddiad hwn."}, {"text_idx": "#000025", "text": "Os hoffech chi rannu enghreifftiau o arferion gorau gyda ni yngly\u0302n a\u0302 sut rydych chi\u2019n gweithio gyda rhieni mewn gofal ac sy\u2019n ei adael yn eich awdurdod lleol, cysylltwch a\u0302 ni cascade@caerdydd.ac.uk"}, {"text_idx": "#000027", "text": "If you are human, leave this field blank."}]